La Policia Local de Burjassot celebra el seu dia amb el lliurament de condecoracions i reconeixements
2025-07-24

A pesar que la pluja va acompanyar el Dia de la Policia Local de Burjassot, a l’Auditori de la Casa de Cultura, el lliurament de condecoracions a diferents agents i comandaments i de reconeixements públics a diverses persones i entitats que, de manera desinteressada, ha col·laborat i col·laboren amb la Policia Local del municipi, va deixar un gran sentit de l’orgull a totes les persones presents.

De mans de l’alcalde de Burjassot, Rafa García; del regidor de Policia Local i Protecció Civil, Juan Manuel Hernando i del comissari principal cap de Policia Local de Burjassot, José Javier Collado, les guardonades i els guardonats van rebre els seus merescuts reconeixements.

L’acte va començar amb el lliurament de les plaques de reconeixement a les entitats i persones que col·laboren amb la Policia Local, les quals enguany van ser per als funcionaris de l’Ajuntament Yolanda Cunyat i José Luis Calleja; per al Departament de Comunicació del Consistori, pel Departament de senyalització i pintura de CEMEF, per a Carmen Luján, Francisco Martínez i “Ares”, l’agent de la Unitat Canina de la PLB, mort el passat mes de juliol.

Una vegada entregades les plaques de reconeixement, es va procedir a entregar les Medalles de la Creu al Mèrit Policial amb distintiu blau a les persones civils i als components de la Policia Nacional, Guàrdia Civil i Policia Local de València que han col·laborat de manera activa amb la Policia Local de Burjassot. Enguany els guardonats van ser José Luis Rodrigo Clemente; la Policia Local de València, Cristina González Bellver; els Policies Nacionals Jesús Botija, Mª Consuelo López i David González i els Guàrdies Civils José Antonio Romero, José Fuentes i Gregorio Martín.

Després d’aquesta primera part, es va donar inici al lliurament de felicitacions públiques a la plantilla de la Policia Local de Burjassot que enguany van ser per a David Oller, Javier Fuentes, Vicente Martínez, Ernesto Sánchez, Alberto Cabeza, Gustavo Torres, Israel López, Carlos Gustavo Cervera, Arturo Bonilla, Juan Manuel Murcia, Jorge Minuesa, Juan Luis Barragán, Mª Dolores Moya, Pedro Alejandro Collado, Armengol García, Francisco Sancho, Lluís Muñoz, Iván Bolaño, Sergio Troyano, Javier Rodríguez amb l’agent caní Eros, Raúl Conejos, José Agudo i Jesús Esteve. Per part de la Policia Local de Godella, es va felicitar públicament a Alberto León i Alberto González i, de la Policia Local de Rocafort, a Pablo Sánchiz i Germán Gomis.

Les Creus al Mèrit Policial amb distintiu blanc van ser per al Comissari Principal Cap de Policia Local de Burjassot José Javier Collado i l’Oficial Fernando González Carretero, en tots dos casos pels seus més de 25 anys de servei. En el cas de les Creus al Mèrit Policial amb distintiu blau per a la plantilla de Burjassot, van ser per a Daniel Garcés Varea, Fernando González Carretero, Juan Manuel Murcia Pastor, Vicente Martínez Mañez, Mónica Díaz Bernardos, Javier Fuentes Daras, Israel López Prieto, Juan Luis Barragán, Mª del Mar Jareño, Sergio Troyano i Ernesto Sánchez Gil.

L’acte es va tancar amb un homenatge a tots els Policies Locals morts en acte de servei. Després d’aquest, van sonar els himnes de la Comunitat Valenciana i d’Espanya.